**Dilaridae** er en familie av nettvinger.

Utseende
--------

Små til middelsstore (forvingens lengde 3–22 mm), spinkle nettvinger med store, rundede vinger. De ligner mye på Hemerobiidae men kan kjennes på at hodet har noen markerte knøler som ligner på punktøyne (*ocelli*), på at hannen har kamformede antenner og på at hunnen har et langt, tynt, krumt eggleggingsrør (*ovipositor*). Vingene er avrundede, noe hårete og flekkete, Hver vinge har en gjennomgående lengdeåre langs forkanten, foran denne tallrike, korte, skrå, ugreinede tverr-årer som går til forkanten.

Levevis
-------

Lite er kjent om biologien til denne familien. Larvene til slekten *Nallachius* er knyttet til gamle trær, mens slekten *Dilar* har larver på bakken eller under bark, mest i skog. Man vet ikke hva de spiser, men de synes å stille ganske strenge krav til livsmiljøet. Mest trolig lever larvene å små, tynnskallede leddyr. Eggene er avlange uten stilk. Utviklingen tar trolig ett år.
De voksne flyr i skumringen, mest på steder med frodig vegetasjon.

Utbredelse
----------

Familien er utbredt i varme og varm-tempererte områder i alle verdensdeler bortsett fra Australia. De to underfamiliene deler verden mellom seg: Dilarinae finnes bare i den gamle verden, Nallachiinae utelukkende i den nye verden bortsett fra én art i Sør-Afrika.
I Europa forekommer ti arter av slekten *Dilar* i Sør-Europa nord til Frankrike og Ukraina.
Seks av de europeiske artene lever på Den iberiske halvøy.

Systematisk inndeling / Europeiske arter
----------------------------------------

Et latinsk familienavn ender med *...idae*, og et navn på en overfamilie på *...oidea*.

**Treliste**
* overorden **Neuropteroidea**
	+ orden Nettvinger (Planipennia / Neuroptera)
		- underorden Hemerobiiformia
			* familien Dilaridae
				+ underfamilien Dilarinae – Gamle verden
					- slekten *Dilar* Rambur, 1838
						* *Dilar corscicus* Navás, 1909
						* *Dilar dissimilis* Navás, 1903
						* *Dilar duelli* Aspöck & Aspöck, 1995
						* *Dilar juniperi* Monserrat, 1988
						* *Dilar meridionalis* Hagen, 1866
						* *Dilar nevadensis* Rambur, 1838
						* *Dilar parthenopus* Costa, 1855
						* *Dilar pumilus* Navás, 1903
						* *Dilar saldubensis* Navás, 1902
						* *Dilar turcicus* Hagen, 1858
				+ underfamilien Nallachiinae – Amerika, én art i Sør-Afrika
					- slekten *Nallachius* Navás, 1909

Kilder
------

* Fauna Europa (2004) Fauna Europaea version 1.1, utbredelsesdatabase over europeiske dyr. www.faunaeur.org Arkivert 2. juni 2017 hos Wayback Machine.

Eksterne lenker
---------------

* (en) *Dilaridae* i Encyclopedia of Life Rediger på Wikidata

* (en) *Dilaridae* i Global Biodiversity Information Facility Rediger på Wikidata

* (en) *Dilaridae* hos Fauna Europaea Rediger på Wikidata

* (en) *Dilaridae* hos Fossilworks Rediger på Wikidata

* (en) *Dilaridae* hos ITIS Rediger på Wikidata

* (en) *Dilaridae* hos NCBI Rediger på Wikidata

* (en) *Kategori:Dilaridae* – bilder, video eller lyd på Wikimedia Commons Rediger på Wikidata

* *Dilaridae* – detaljert informasjon på Wikispecies Rediger på Wikidata
* Tree of Life - Nettvinger, (Planipennia/Neuroptera) engelskspråklig Med bilde.
* Norsk Entomologisk forening
* Bildegalleri over nordamerikanske arter